/* KUMM/2011/0046 finali */ RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar in-nefqa tal-FAEG Sistema ta’ twissija bikrija Nru 11-12/2010





[pic] | IL-KUMMISSJONI EWROPEA | Brussel 2.2.2011 KUMM(2011) 46 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar in-nefqa tal-FAEG Sistema ta’ twissija bikrija Nru 11-12/2010 WERREJ 1. Daħla 3 2. Dħul assenjat lill-FAEG 3 3. Dħul li ġej mill-ammonti temporanji għar-ristrutturar (is-settur taz-zokkor) 4 4. Kummenti dwar l-implimentazzjoni provviżorja tal-baġit tal-FAEG għall-2010 4 5. Implimentazzjoni tad-dħul assenjat għall-FAEG 7 6. Implimentazzjoni tad-dħul li ġej mill-ammonti temporanji għar-ristrutturar (is-settur taz-zokkor) 7 7. Implimentazzjoni tal-Fond ta' Ristrutturar rivedut għaz-Zokkor 8 8. Konklużjonijiet 8 ANNESS : | KONSUM PROVVIżORJU TAL-APPROPRJAZZJONIJIET TAL-FAEG SAL-15/10/2010 | DAħLA L-implimentazzjoni provviżorja tal-baġit tal-2010, li jiddekorri mis-16 ta' Ottubru 2009 sal-15 ta' Ottubru 2010, qiegħda tiġi ppreżentata fit-tabella mehmuża u mistennija tammonta għal EUR 44 062.1 miljun. Dan l-ammont jinkludi l-ammonti rkuprati mill-Istati Membri permezz ta’ korrezzjonijiet tal-approvazzjoni tal-kontijiet tal-FAEG u s-sospensjonijiet u t-tnaqqis tar-rimborżi tagħhom ta' kull xahar imposti matul is-sena tal-baġit. Dan jinkludi wkoll stima tan-nefqa, li tammonta għal madwar EUR 53.6 miljun, li għadha tista’ ssir direttament mill-Kummissjoni sal-31 ta’ Diċembru 2010. It-tabella tal-implimentazzjoni provviżorja li kienet ippreżentata lid-delegati tal-Istati Membri fil-kumitat tal-Finanzjamenti ta' Novembru 2010 ħadet inkonsiderazzjoni t-tnaqqis tal-approprjazzjonijiet tal-FAEG proposti fl-Abbozz ta' Baġit Emendatorju (ABE) Nru 10/2010. Madanakollu, fid-29 ta' Novembru 2010, il-Kummisjoni ssottomettiet Ittra ta' Emenda Nru 1 għall-ABE Nru 10/2010 fejn irrifjutat it-tnaqqis tal-approprjazzjonijiet imsemmi aktar 'il fuq. Għaldaqstant, ir-rapport preżenti hu bbażat fuq tabella aġġustata tal-implimentazzjoni provviżorja li ma tinkludix it-tnaqqis propost inizzjalment tal-approprjazzjonijiet. DħUL ASSENJAT LILL-FAEG Abbażi tar-regoli tal-Artikolu 34 tar-Regolament tal-Kunsill (KE) Nru 1290/2005 dwar il-finanzjament tal-Politika Agrikola Komuni, id-dħul li joriġina mill-korrezzjonijiet finanzjarji taħt id-deċiżjonijiet tal-approvazzjoni tal-konformità, minn irregolaritajiet u mill-imposta fuq il-ħalib huwa allokat bħala dħul assenjat għall-finanzjament tan-nefqa tal-FAEG. Skont dawn ir-regoli, dħul assenjat jista’ jintuża biex ikopri l-finanzjament tan-nefqa tal-FAEG imġarrba mill-Istati Membri. F'każ fejn parti minn dan id-dħul ma tintużax, din il-parti tiġi ttrasferita awtomatikament għas-sena tal-baġit ta' wara[1]. Kif diġà kien indikat f'rapporti preċedenti tas-Sistema ta' Twissija Bikrija, l-istimi tal-Kummissjoni għad-dħul assenjat disponibbli fl-2010 kienu jammontaw għal EUR 922 miljun. B’mod speċifiku: - Ġie stmat li d-dħul assenjat li mistenni jiġi ġġenerat matul is-sena tal-baġit tal-2010 se jkun ta’ EUR 789 miljun. Kienu mistennija l-ammonti ta’ EUR 600 miljun u EUR 91 miljun mill-korrezzjonijiet tal-approvazzjoni tal-konformità u mill-irregolaritajiet rispettivament. Id-dħul mill-imposta fuq il-ħalib kien stmat li huwa ta’ EUR 98 miljun. - Ġie stmat li d-dħul assenjat li mistenni jiġi ttrasferit mis-sena tal-baġit tal-2009 għall-2010 se jammonta għal EUR 133 miljun. Il-Kummissjoni assenjat dan id-dħul ta' EUR 922 miljun għal żewġ skemi. B’mod speċifiku: - EUR 222 miljun ġew assenjati għall-fondi operattivi tal-organizzazzjonijiet tal-produtturi fis-settur tal-frott u l-ħaxix, u - EUR 700 miljun ġew assenjati għall-iskema ta’ pagament uniku. Għal dawn iż-żewġ skemi, l-Awtorità tal-Baġit eventwalment ivvutat favur approprjazzjonijiet li jammontaw għal EUR 547 miljun u EUR 28 480 miljun rispettivament skont l-Ittra ta’ Emenda tal-Kummissjoni. Is-somma tal-approprjazzjonijiet ivvutati u d-dħul assenjat imsemmi hawn fuq jikkorrispondu għal stima totali tal-approprjazzjonijiet meħtieġa ta’ EUR 769 miljun għall-fondi operattivi tal-organizzazzjonijiet tal-produtturi fis-settur tal-frott u l-ħaxix u ta’ EUR 29 180 miljun għall-iskema ta’ pagament uniku. Fit-tabella annessa li tippreżenta l-utilizzazzjoni provviżorja tal-baġit għall-2010 għall-perjodu li jintemm fil-15.10.2010, l-approprjazzjonijiet ivvutati għaż-żewġ skemi msemmijin hawn fuq huma inklużi fl-approprjazzjonijiet oriġinali tal-baġit għas-settur tal-frott u l-ħaxix u għas-settur ta’ għajnuniet diretti diżakkoppjati li rispettivament jammontaw għal EUR 720.1 miljun u għal EUR 33 272 miljun mingħajr ma jitqies id-dħul assenjat imsemmi hawn fuq. Wara li jiġi inkluż id-dħul assenjat lil dawn is-setturi, l-approprjazzjonijiet totali previsti fil-baġit tal-2010 jammontaw għal EUR 942.1 miljun għall-frott u l-ħaxix u għal EUR 33 972 miljun għall-għajnuniet diretti diżakkoppjati. DħUL LI ġEJ MILL-AMMONTI TEMPORANJI GħAR-RISTRUTTURAR (IS-SETTUR TAZ-ZOKKOR) L-ammonti temporanji għar-ristrutturar tas-settur taz-zokkor jitqiesu bħala dħul assenjat maħsub biex jiffinanzja l-għajnuna għar-ristrutturar tas-settur taz-zokkor u l-għajnuniet l-oħra previsti fil-Fond għar-Ristrutturar Rivedut għaz-Zokkor. Kif diġà indikat f'rapporti preċedenti tas-Sistema ta' Twissija Bikrija, l-istima ta' dan id-dħul fl-2010 kienet tammonta għal EUR 606.8 miljun, filwaqt li mis-sena tal-baġit tal-2009 għal dik tal-2010 kien mistenni li jiġi ttrasferit ammont ta' EUR 717.9 miljun. KUMMENTI DWAR L-IMPLIMENTAZZJONI PROVVIżORJA TAL-BAġIT TAL-FAEG GħALL-2010 Minn hawn 'il quddiem ser jiġi ppreżentat kummentarju qasir dwar l-implimentazzjoni provviżorja tal-baġit għall-2010 għal ċerti setturi: Miżuri tas-suq L-assorbiment ta’ approprjazzjonijiet għall-interventi fis-swieq agrikoli kien anqas mill-approprjazzjonijiet tal-baġit b’madwar - EUR 411.5 miljun. L-aktar sottoimplimentazzjoni sinifikanti kienet titratta r-rifużjoniijiet tal-prodotti li mhumiex fl-Anness I u tas-setturi tal-ħalib u tal-prodotti tal-ħalib filwaqt li l-approprjazzjonijiet għaċ-ċereali kienu implimentati zzejjed. Ċereali (+ EUR 20.0 miljun) L-assorbiment akbar ta’ approprjazzjonijiet, primarjament hu minħabba l-kwantitajiet akbar ta' ċereali li daħlu fil-ħażna pubblika u ż-żieda konsegwenti fil-finanzjament u l-ispejjeż tekniċi imġarrba mill-Istati Membri. Rifużjonijiet fuq prodotti li mhumiex fl-Anness I (–EUR 62.7 miljun) L-assorbiment anqas tal-approprjazzjonijiet tal-baġit primarjament hu minħabba n-nefqa anqas li kellhom l-Istati Membri għall-pagamenti tar-rifużjonijiet tal-esportazzjoni għall-prodotti tal-ħalib inkorporati fil-prodotti agrikoli pproċessati li kienu esportati. Dan jirriżulta mill-fatt li l-qagħda fis-swieq tal-ħalib tjiebet ħafna, meta mqabbla mas-sena li fiha kienet stabbilita l-Ittra ta' Emenda għas-sena tal-baġit 2010 u li irriżultat fit-twaqqif tal-pagamenti għar-rifużjonijiet tal-esportazzjoni għall-prodotti tal-ħalib mill-Kummissjoni f'Novembru 2009. Programmi tal-ikel (-EUR 34.6 miljun) Din in-nuqqas ta' nefqa hi dovuta għall-fatt li ċerti Stati Membri ma implimentawx b'mod sħiħ il-pjan tagħhom approvat għall-2010 kif kien prevvist fir-Regolament tal-Kummissjoni (KE) Nru 1111/2009 filwaqt li l-Istati Membri għadhom ma ddikjarawx l-ispejjeż kollha amministrattivi, dawk ta' trasferiment u dawk ta' trasport relatati mal-pjan tal-2010 imsemmi aktar 'il fuq. Frott u ħaxix (+ EUR 116.6 miljun meta mqabbel mal-approprjazzjonijiet ivvutati) Ir-raġuni prinċipali għal din l-implimentazzjoni li mid-dehra hija żejda hija dovuta għall-fatt li n-nefqa li saret għal dan is-settur ammontat għal EUR 836.7 miljun filwaqt li l-approprjazzjonijiet previsti vvutati għal dan is-settur ammontaw għal EUR 720.1 miljun. Il-parti ta' din in-nefqa provviżorja totali li kienet aktar mill-approprjazzjonijiet ivvutati għas-settur b'EUR 116.6 miljun kienet ffinanzjata mid-dħul assenjat għal dan is-settur li kien jammonta għal EUR 222 miljun, b'hekk, wassal għal nuqqas ta' nefqa ta' – EUR 105.4 miljun tal-approprjazzjonijiet disponibbli għas-settur. Din ix-xejra ta' utilizzazzjoni hija r-riżultat tax-xejriet tal-utilizzazzjoni kollha flimkien tal-iskemi li ġejjin li huma ffinanzjati mill-approprjazzjonijiet ta' dan is-settur. L-Istati Membri nefqu anqas kemm għall-avvanzi għall-pjanijiet tal-2010 marbuta mal-fondi operattivi għall-organizzazzjonijiet tal-produtturi u kemm għall-iskema tal-frott tal-iskejjel. Min-naħa l-oħra, l-Istati Membri ġarrbu nefqa għola għal għajnuniet għar-rikonoxximent preliminari minħabba li għadd akbar ta' gruppi ta' produtturi talbu għal dawn l-għajnuniet meta mqabbla mal-ipotesi marbuta mal-baġit tal-2010. Prodotti tas-settur tal-inbid (-EUR 29 miljun) Dan in-nuqqas ċkejken ta' utilizzazzjoni hu minħabba l-fatt li l-Istati Membri nefqu anqas mill-approprjazzjonijiet previsti fil-baġit kemm għall-programmi nazzjonali ta' sostenn u kemm għall-iskema tal-qlugħ tad-dwieli. Ħalib u prodotti tal-ħalib (-EUR 414 miljun) Il-qagħda fis-swieq tal-ħalib tjiebet ferm meta mqabbla ma’ dik li kien hemm fis-seħħ meta kienet qed titfassal l-Ittra ta’ Emenda għas-sena tal-baġit tal-2010. B'riżultat ta' dan, il-Kummissjoni ma komplietx bil-pagament ta’ rifużjonijiet ta’ esportazzjoni għal prodotti tal-ħalib. Barra minn hekk, il-prezzijiet tas-suq fl-UE għolew sostanzjalment, b’mod li waqqfu l-influss tat-trab tal-ħalib xkumat u tal-butir għall-ħażna pubblika fejn il-kwantità maħżuna għaż-żewġ prodotti saret stabbli. Il-fatturi msemmija aktar 'il fuq wasslu għal nefqa anqas f'dan is-settur meta mqabbla mal-approprjazzjonijiet eventwali tal-baġit. Għajnuniet diretti L-assorbiment tal-approprjazzjonijiet għall-għajnuniet diretti qabeż l-approprjazzjonijiet oriġinali tal-baġit b’EUR 403 miljun. Sabiex tiġi vvalutata din l-utilizzazzjoni għandu jitqies id-dħul assenjat lill-Iskema ta' Pagament Uniku li jammonta għal EUR 700 miljun. Għajnuniet diretti diżakkopjati (+ EUR 553 miljun meta mqabbla mal-approprjazzjonijiet ivvutati) It-total tal-approprjazzjonijiet ta' kreditu previsti għal ħtiġijiet ta' dan is-settur jammontaw għal EUR 33 972 miljun inkluż id-dħul ta’ EUR 700 miljun assenjat għalih. (NB: għad-dettalji, jekk jogħġbok ara l-punt 2 ta’ hawn fuq). F'dan l-Artikolu huma ffinanzjati l-aktar l-Iskema ta' Pagament Uniku (SPU) u l-Iskema ta' Pagament Uniku skont l-Erja (SPUE). Fir-rigward tal-Iskema ta' Pagament Uniku (SPU), in-nefqa li saret kienet tammonta għal EUR 29 070.9 miljun u kienet anqas mill-ħtiġiet ta' EUR 29 180 miljun prevvisti fil-baġit tal-2010 peress li għadd ta' Stati Membri ma għamlux użu sħiħ tal-pakkett finanzjarju tal-SPU tagħhom. Madanakollu, ir-rata tagħhom ta' implimentazzjoni żdiedet mill-ġdid meta mqabbla ma' dik tas-sena l-oħra, b'hekk, kien hemm titjib fil-ġestjoni tal-pakkett finanzjarju tal-SPU f'bosta Stati Membri. Barra minn hekk, fir-rigward tal-Iskema ta' Pagament Uniku skont l-Erja (SPUE), uħud mill-Istati Membri kkonċernati ma ħallsux għal kollox il-limitu korrispondenti tal-baġit tagħhom u dan wassal għal nuqqas ta' utilizzazzjoni tal-approprjazzjonijiet tal-baġit tal-2010 b'EUR 35.9 miljun. Dan in-nuqqas ta' utilazzjoni hu minħabba l-fatt, li f'uħud mill-Istati Membri, l-erja totali eleġibbli ddikjarata mill-bdiewa hi iżgħar mill-erja ffissata fil-leġiżlazzjoni u li qed tintuża għall-fini ta' kalkolu tar-rata massima ta' għajnuna għal kull ettaru. Peress li l-ħtiġiet għall-Iskema ta' Pagament Uniku huma ffinanzjati parzjalment mid-dħul assenjat (NB: jekk jogħġbok għad-dettalji ara l-punt 2 aktar 'il fuq), għaldaqstant, l-utilizzazzjoni żejda ta' dan l-artikolu tidher aktar milli fil-fatt hi u tinbidel meta jiġi kkunsidrat id-dħul assenjat li fil-fatt kien użat fil-finanzjament ta' parti min-nefqa tal-SPU, għalkemm dan ma kienx parti mill-approprjazzjonijiet globali tal-baġit. Għajnuniet diretti oħrajn (-EUR 147.7 miljun) Din ix-xejra ta' nuqqas ta' utilizzazzjoni hi dovuta primarjament għal nefqa anqas mill-Istati Membri peress li l-applikazzjonijiet għat-talba għal ċerti skemi, bħall-primjums tal-annimali u l-għajnuna għall-qoton skont l-erja, saru għal għadd iżgħar ta' annimali u għal żoni iżgħar meta mqabbla ma' dawk prevvisti fil-baġit tal-2010. Verifika tan-nefqa agrikola Approvazzjoni tal-kontijiet tas-snin ta’ qabel (+ EUR 255.8 miljun) Il-livell attwali tal-utilizzazzjoni jirriżulta l-aktar mill-korrezzjonijiet deċiżi mill-Kummissjoni wara l-proċedura għall-approvazzjoni tal-kontijiet tal-FAEG u mill-korrezzjonijiet imposti fuq l-Istati Membri minħabba li ma rrispettawx id-dati ta' skadenza ta' pagamenti ta' għajnuna previsti fid-dispożizzjoniet tad-diversi skemi tal-FAEG. Dawn il-korrezzjonijiet kienu jammontaw għal total ta' – EUR 54.2 miljun. Dan l-ammont, meta mqabbel mal-ammont ta' – EUR 310 miljun, li nżamm mill-Awtorità Baġitarja fil-baġit tal-2010, iwassal għal nuqqas ta’ approprjazzjonijiet tal-baġit ta’ EUR 255.8 miljun, li l-Kummissjoni trid tkopri sabiex tagħlaq din il-partita tal-baġit fl-2010. IMPLIMENTAZZJONI TAD-DħUL ASSENJAT GħALL-FAEG It-total disponibbli tad-dħul assenjat fl-2010 kien jammonta għal EUR 1 152.1 miljun mqabbel mal-ammont previst fil-bidu ta' EUR 922 miljun, jiġifieri: dan kien EUR 230.1 miljun ogħla. Din id-differenza hija dovuta l-iktar għal fatt li l-ammont tad-dħul assenjat mgħoddi mill-2009 għall-2010 kien EUR 8.5 miljuni ogħla f'EUR 141.5 miljun mill-ammont ta' EUR 133 miljun li kien previst fil-bidu fil-baġit. Ta' min jiġbed l-attenzjoni għall-fatt li d-dħul assenjat, li ġie mgħoddi mill-2009 għall-2010, intuża kompletament għall-finanzjament tan-nefqa tas-sena tal-baġit 2010, skont l-Artikolu 10 tar-Regolament Finanzjarju. Aktar importanti, id-dħul assenjat li nġabar fl-2010 kien jammonta għal EUR 1 010.5 miljuni, jiġifieri kien ogħla b'ammont ta' EUR 221.5 miljun meta mqabbel mal-ammont ta' EUR 789 miljun previst fil-baġit. F'dan l-ammont, il-korrezzjonijiet tal-approvazzjoni tal-konformità kienu jammontaw għal EUR 735.1 miljun, id-dħul minn irregolaritajiet kien jammonta għal EUR 172.4 miljun u l-ġbir minn imposti fuq il-ħalib kien jammonta għal EUR 103 miljuni. Parti minn dan id-dħul ġdid assenjat fl-2010 mhux ser jintuża' u dan ser jgħaddi għas-sena tal-baġit għall-2011 u ser jintuża' għall-finanzjament tan-nefqa li tkun saret f'dik is-sena. IMPLIMENTAZZJONI TAD-DħUL LI ġEJ MILL-AMMONTI TEMPORANJI GħAR-RISTRUTTURAR (IS-SETTUR TAZ-ZOKKOR) L-ammont totali tad-dħul assenjat li tħallas mill-Istati Membri fl-2010 kien ta' EUR 606.8 miljuni. Barra minn dan, kuntrarju għall-ammont stmat inizjalment ta’ EUR 717.9 miljun, id-dħul assenjat ittrasferit mill-2009 għall-2010 kien jammonta għal EUR 768.3 miljun. Għalhekk, l-ammont totali tad-dħul assenjat disponibbli għall-baġit tal-2010 fil-forma tal-ammonti temporanji għar-ristrutturar kien ta’ EUR 1 375.1 miljun. Wara l-pagamenti tal-għajnuna li saru lill-benefiċjarji tal-fond ta' ristrutturar rivedut taz-zokkor (NB: jekk jogħġbok għad-dettalji ara l-punt 7 aktar 'l isfel), l-ammonti temporanji għar-ristrutturar juru bilanċ ta' EUR 1 044.8 miljuni li ser jiżdiedu mal-ammont fl-2011 sabiex jiffinanzja l-pagament għall-għajnuniet ta' dik is-sena. IMPLIMENTAZZJONI TAL-FOND TA' RISTRUTTURAR RIVEDUT GħAZ-ZOKKOR L-ammonti rimborżati lill-Istati Membri għal pagamenti għall-għajnuniet għall-industrija ristrutturata taz-zokkor, għall-għajnuniet għad-diversifikazzjoni kif ukoll għall-għajnuniet għar-raffinar taz-zokkor kienu jammontaw għal EUR 330.3 miljun fl-2010. Dawn l-għajnuniet tħallsu mid-dħul assenjat imsemmi qabel, li joriġina mill-ammonti għar-ristrutturar temporanju (N.B.: għad-dettalji, jekk jogħġbok ara l-punt 6 ta’ hawn fuq). KONKLUżJONIJIET L-utilizzazjoni provviżorja tal-baġit tal-FAEG għall-2010 irriżultat f'utilizzazzjoni ta' EUR 242.3 miljun aktar mill-approprjazzjonijiet ivvutati fil-baġit li hu kopert mid-dħul disponibbli assenjat ta' EUR 1 152.1 miljun. Wara l-aġġustamenti tal-aħħar tas-sena li għad iridu jsiru, attwalment hu stmat li d-dħul disponibbli assenjat li jrid jiżdied għas-sena 2011 għandu jammonta għal madwar EUR 900 miljun. ANNESS [pic] [1] Dħul assenjat ittrasferit għandu jintuża l-ewwel, jiġifieri qabel l-approprjazzjonijiet ivvutati mill-Awtorità tal-Baġit jew id-dħul assenjat iġġenerat f'dik is-sena (l-Artikolu 10 tar-Regolament Finanzjarju).